fr fr lv lv lv lv lv sl lv es fr lv lv lv lv lv sl lv fr lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv de lv lv lv lv lv lv lv lv lv lv lv en sl de en sl lv lv lv lv lv lv lv lv lv lv de lv lv lv lv lv lv lv lv lv lv es lv de es lv lv lv lv lv lv lv lv sk lv de sk lv lv lv lv lv lv lv lv lv fi lv de fi lv lv lv lv lv lv lv en lv lv nl lv en it
Par mums - SIA Eddi: Business technologies
Mūsu lielākā vērtība ir zināšanas par biznesa procesiem un IT risinājumiem un izpratne, kā šīs disciplīnas apvienot.
Esam lieliski domubiedri ar vairāk kā 25 gadu pieredzi. Palīdzam uzņēmumiem atklāt IT patieso potenciālu, apvienojot aplikācijas, sistēmas, infrastruktūru, biznesa procesus un tīklus. Varam kļūt par Tavu partneri, kurš palīdz uzturēt, vadīt un attīstīt visu IT infrastruktūru. Pakalpojumu kvalitāti apliecina ilggadējā sadarība ar klientiem un viņu atsauksmes.
Mūsu pamata kompetence ir pakalpojumu sniegšana, kas ietver:
Atbilstoši uzņēmuma attīstības stratēģijai un mērķiem tiek sakārtoti vadības procesi un ieviesti ērti vadības rīki.
Informācijas tehnoloģiju un informācijas sistēmu infrastruktūras sakārtošana un uzturēšana.
Tiek atlasīti un ierīkoti piemērotākie inženiertehniskie un automatizācijas risinājumi.
Nodrošināšana ar nepieciešamajiem ārpakalpojumiem informācijas tehnoloģiju vai biznesa pārvaldības jomās.
Modernajās tehnoloģijās viss ir iespējams:
strādājam ar katru klientu individuāli, uz lietām skatāmies no klienta redzes punkta;
veicam uzlabojumus biznesa efektīvākai darbībai un resursu izmantošanai;
palīdzam uzņēmumiem augt un attīstīties līdz ar apkārtējās vides prasībām;
analizējam procesus, programmas un IT infrastruktūru;
izstrādājam plānu problēmu novēršanai un attīsībai;
ieviešam projektus laikā un iedomāto rezultātu sasniedzam par 100%.
Tev ir problēma un neredzi tai risinājumu?
Vai arī Tev ir ideja, bet nezini kā to attīstīt?
Izmantojot mūsu zināšanas, Tu būsi ieguvējs!
Varam veikt daudzus citus uzlabojumus Jūsu biznesa efektīvākai darbībai un resursu izmantošanai, galvenais uzdevums ir kopā izvēlēties un īstenot piemērotāko risinājumu kopumu. Tāpēc - ja Jums ir kāds jautājums, nepieciešama konsultācija vai problēmas risinājums, dodiet mums ziņu uz eddi@eddi.lv un mēs ar prieku palīdzēsim!
stratēģiskā vadība, procesu efektivitāte, risku analīze, pārmaiņu vadība.
Edmunds pieder to vadītāju lokam, kam uzņēmuma vadīšana ir dzīvesveids, kas vienlaikus sniedz ne tikai sevis pilnveidošanai nepieciešamos izaicinājumus, bet arī milzu gandarījumu.
Ar organisku vieglumu viņš aktīvi līdzdarbojas dažādos projektos, papildinot tos ar savu stratēģisko redzējumu un uzkrāto pieredzi.
Izcilā biznesa intuīcija un detektīva cienīgas analītiskās spējas viņam īstajā brīdī vienmēr ir pa rokai. Jebkuros apstākļos Edmunds trāpīgi uzmodelēs pareizās cēloņu un seku sakarības un atradīs piemērotāko pieeju veidojot attiecības ar klientiem, kā arī meklējot efektīvākos risinājumus klientu izaicinājumiem biznesā.
Spēja ikdienā intuitīvi vērot notiekošo un saglabāt globālu skatījumu uz apkārtējiem notikumiem, gadiem ejot ir palīdzējusi Edmundam ne tikai pārdomāti attīstīt uzņēmumu vairākos virzienos, bet arī izveidot saliedētu, uzticamu un radošu profesionāļu komandu. Edmundam patiesu prieku sagādā spēja ielūkoties cilvēka dzīlēs.
Viņš atraisa un izceļ pašas labākās īpašības katrā komandas loceklī, vienlaikus meistarīgi iedvesmojot un veicinot gan individuālu, gan komandas kopējo profesionālo izaugsmi.
Darba vidi, ko Edmunds uzbur ap sevi, caurstrāvo patiesas, sirsnīgas rūpes un neviltots lepnums par komandu, kā arī gatavība palīdzēt, kad vien tas ir nepieciešams.
Īpaši sirdij tuva Edmundam ir ražošanas sfēra ar sarežģītu infrastruktūru un atbilstoši augstām prasībām, kam nepieciešami komplicēti un tiešām pārdomāti risinājumi.
Tomēr ne mazāk interesanti un izaicinājumiem pilni ir projekti arī citās nozarēs, kurās Edmunds ir klientiem palīdzējis augt, attīstīties un nostiprināt savas pozīcijas tirgū. Ārpus darba Edmunds vislabprātāk atpūšas pavadot laiku kopā ar ģimeni pie dabas vai darbojoties dārzā.
operatīvā un finanšu vadība, uzņēmējdarbības tiesības.
Vienmēr precīza, ātra un mērķtiecīga – Gunta Eddi vadības komandā rūpējas par operatīvajiem un finanšu jautājumiem, kā arī aktīvi iesaistās infrastruktūras projektu administrēšanā un komunikācijā ar klientiem.
Ikviens zina, ka ar Guntu var runāt par jebkuru jautājumu gandrīz jebkurā diennakts laikā.
Viņa vienmēr ir gatava iesaistīties jebkuru problēmu risināšanā, kā arī padalīties ar savu profesionālo redzējumu par dažādiem jautājumiem. Lai arī vienmēr visus lēmumus Gunta rūpīgi apsver no praktiskās puses, viņa nekad nebaidās izmantot jaunas izdevības un pieņemt izaicinājumus, jo ikdienā pilnībā paļaujas uz dabas doto talantu tālredzīgi raudzīties uz notiekošo.
Risinot ikdienas finanšu un operatīvos jautājumus, Gunta vienmēr spēj zibenīgi izanalizēt situāciju, kā arī ātri noreaģēt un pieņemt pareizo lēmumu.
Pats darba process un aktīva iesaistīšanās dažādos projektos sniedz Guntai milzu gandarījumu. Viņa patiešām izbauda dinamisko ikdienas ritmu un, kad izdodas sasniegt iecerēto rezultātu – prieks ir divkāršs. Guntai piemīt arī teicamas komunikācijas spējas - ikvienu sarunu Gunta izdaiļo un atsvaidzina ar spilgtiem un trāpīgiem izteicieniem.
Vajadzīgajā brīdī viņa lieliski prot piemeklēt ne tikai īstos vārdus, bet arī ikdienā tik ļoti nepieciešamo humora devu.
Spēku un iedvesmu Gunta vislabprātāk smeļas dabā, baudot dabas skaņas un klusumu. Katru brīvā laikā brīdi Gunta pavada kopā ar ģimeni, bet vēlās vakara stundās nekad nelaiž garām izdevību palasīt kādu iemīļotu grāmatu.
Līga Kreicberga – Avotiņa
Biznesa risinājumu nodaļas vadītāja
Līga Kreicberga – Avotiņa
Biznesa risinājumu nodaļas vadītāja
biznesa pārvaldības risinājumi un informācijas vadība.
Līga ir Eddi biznesa risinājumu nodaļas sirds un dvēsele. Ar pilnām kabatām noderīgu ideju darba ikdienas un efektivitātes uzlabošanai, Līga allaž ir gatava dalīties ar savu pieredzi, sniegt padomu vai kādam izpalīdzēt.
Viņai prieku sagādā un pie tam arī lieliski padodas jebkādas informācijas apstrāde un sistematizēšana.
Gari biznesa procesu apraksti viņas rokās top par skaidrām un vizuāli pārskatāmām procesu kartēm, kas, paralēli dažādiem grafikiem, matricām, atbilstības tabulām, diagrammām un mērījumu paneļiem, ir Līgas iecienītākais informācijas pasniegšanas veids.
Eddi komandā Līga ir galvenais biznesa procesu un efektivitātes eksperts.
Viņai vienmēr pa rokai ir izzinoši jautājumi, kas palīdz nonākt līdz optimālākajam risinājumam ikvienā situācijā. Līgu priecē ikdienas dažādība, jo ikviens viņas vadītais projekts ir unikāls un sniedz iespēju papildināt gan profesionālās zināšanas, gan iegūt izpratni par aktualitātēm dažādās nozarēs.
Līga ir pārliecināta, ka ar uzcītību iespējams sasniegt jebkuru uzstādīto mērķi, tādēļ arvien meklē jaunas iespējas profesionālajai izaugsmei.
Brīvajā laikā Līga ar prieku internetā seko līdzi attīstībai IT un biznesa risinājumu nozarē, kā arī dodas garās pastaigās pa pilsētu, kuru laikā bieži vien negaidot prātā iezogas arī lieliskas idejas darbam.
Inženiertehniskās un automatizācijas nodaļas vadītājs
Inženiertehniskās un automatizācijas nodaļas vadītājs
vājstrāvu, tai skaitā industriālās automātikas vadības, risinājumu projektēšana, izstrāde un ieviešana
Eddi Inženiertehnisko un automatizācijas risinājumu nodaļā Raivo ir galvenais izgudrotājs un atslēgas cilvēks gadījumos, kad vajadzīgi tiešām specifiski un īpaši pielāgoti risinājumi dažādām neparastām situācijām.
Pateicoties talantam, neatlaidībai un uzcītībai, viņš spēj izdomāt un realizēt unikālus risinājumus pat bezcerīgos gadījumos.
Izmantojot savas zināšanas un pieredzi, vienmēr rada ko jaunu un nebijušu. Tieši šī iemesla dēļ, starp Raivo un vārdu “inovācijas”, mēs vienmēr liekam vienlīdzības zīmi.
Pēc būtības Raivo ir procesa cilvēks – ikvienā projektā viņam sirdij vistuvākais un interesantākais ir tieši izstrādes posms, kad nepieciešams izprast uzdevuma būtību, atrast tam nestandarta pieeju un izdomāt atbilstošu programmēšanas loģiku.
Jo sarežģītāks un neiespējamāks šķiet uzdevums, kas Raivo jāpaveic, jo lielāks ir gūtais gandarījums to realizējot.
Tā kā ikdienas darbs ar elektroniku un tehnoloģijām lielā mērā arī ir Raivo hobijs, savu brīvo laiku viņš pilnībā cenšas veltīt ģimenei, it īpaši, meitiņai Keitai. Vēl viens īpašs brīvā laika kavēklis viņam ir Black Shadow – elegants čoperis, ar kuru braucot vislabāk var atpūtināt prātu un sakārtot domas pēc aizņemtās darba dienas.
IT attīstības nodaļas vadītājs
IT attīstības nodaļas vadītājs
infrastruktūras attīstība, risku analīze, pārmaiņu vadība.
Par Vladislavu droši var teikt – viņš zina visu par visu un tieši tādēļ viņš ir galvenais inovāciju virzītājspēks Eddi komandā.
Ja kādam no mums ir kāds tehnisks IT jomas jautājums vai nepieciešams padoms, kā kaut ko labāk darīt – mēs nelauzām galvu, bet dodamies pakonsultēties ar Vladislavu.
Jo viņš patiešām zina visu par visu, ko apliecina ne tikai neskaitāmi Microsoft sertifikāti, bet arī tas, cik vienkārši un cilvēcīgi viņš prot runāt arī par sarežģītām lietām.
Vladislava aizraušanās ar IT jomu sākās ar ZX Spectrum 5.klasē. Kaut arī 5.klase sen jau aiz kalniem, inovācijas, jaunumi un tendences IT jomā joprojām liek Vladislava acīm mirdzēt.
Viņš ar milzīgu entuziasmu analizē klientu IT infrastruktūru un liek lietā savas zināšanas un iegūto pieredzi plānojot to stratēģisko attīstību un realizējot arvien efektīvākus un inovatīvākus risinājumus un projektus.
No arvien aizraujošās ikdienas IT jomā, Vladi var aizvilināt tikai 2 lietas – ģimene un makšķerēšana. Pie tam, Vladislavs ir makšķernieks ar lielo “M” un, kaut gan pats viņš nemīl lielīties, varam pačukstēt, ka viņa profesionalitāti šajā jomā apliecina ne viens vien iegūts kauss gan Latvijas, gan arī starptautiskā mērogā.
Savukārt, vakaros Vladislavs ar prieku dodas mājās pie mīlošām meitenēm – sieviņas Vinetas, mazās meitiņas un sunenītes, lai kopīgi dotos garās pastaigās svaigā gaisā.
IT uzturēšanas nodaļas vadītājs
IT uzturēšanas nodaļas vadītājs
darbstaciju un serveru administrēšana, klientu vadība, ITIL
Ilgus gadus darbojies IT nozarē sākot no pašas apakšas, uzkrājis pieredzi dažādāko risinājumu izveidē un kolektīvu darbībā, Uldis Eddi vada IT uzturēšanas nodaļas komandu.
Viņš spēj “uzrakt” jebkuras problēmas sakni, lai arī kur tā būtu paslēpusies un ir jau nopelnījis ne vienu vien žetonu par izcilām plānošanas, sakārtošanas un darbu izpildes kontrolēšanas spējām.
Ulda lielākā prioritāte ikdienas darbā ir Eddi klienti, kuru dēļ viņš dara visu iespējamo (un dažreiz arī neiespējamo), lai darbs būtu paveikts ātri un kvalitatīvi un klienti būtu apmierināti.
Brīvajā laikā Uldis interesējas par basketbolu un šahu, kā arī interesējas par citām sportiskām aktivitātēm. Ar prieku velta laiku kopīgiem pasākumiem ģimenes lokā un plāno ceļojumus, kuros doties lieliskā kompānijā.
Izmantojiet „TeamViewer” pogu blakus, lai lejuplādētu šo aplikāciju. Aplikācija tiek izmantota, lai nodrošinātu attālinātu atbalstu mūsu klientiem.
Kontakti Vakances Partneri Privātuma politika Atsauksmes
Izmantojiet „TeamViewer” pogu zemāk, lai lejuplādētu šo aplikāciju. Aplikācija tiek izmantota, lai nodrošinātu attālinātu atbalstu mūsu klientiem.